MIRCEA ŞERBĂÂNESCU 


AVENTURĂ 
ÎN LUMEA ALBASTRĂ 


AVENTURĂ 
ÎN LUMEA ALBASTRĂ 


AVENTURĂ 
ÎN LUMEA ALBASTRĂ 


AVENTURĂ 
ÎN LUMEA ALBASTRĂ 


Ă AVENTURĂ . 
ÎN LUMEA ALBASTRĂ 


EDITURA TINERETULUI 


Coperta de ALBIN STĂNESCU 
http://www.clubul-temerarilor.blogspot.com 


Portul rămînea încetul cu încetul în urmă, desenat 
într-o constelație de luminițe pilpiinde, parcă sleite de 
lupta dusă noaptea întreagă cu întunericul. Vislele nu 
făceau zgomot, ca şi cînd se scufundau în vată, nu în 
apă clipocitoare. Cel care trăgea la rame, un bărbat 
roşcovan şi pieptos, se vădea a fi deosebit de priceput 
la o asemenea treabă: barca înainta într-adevăr fără 
nici un zgomot distinct — abia dacă uneori tremura 
prin preajma ei un fel de oftat aproape omenesc. 

Nico se ţinea strîns de Karl, şi pentru că-i era cam 
frig, şi pentru că Mişu, omul de la visle, se înfuriase 
cumplit cînd îl găsise ascuns în barcă. Nico trecuse de 
cu seară pe la Karl şi, auzindu-i de la fereastră că se 
pregătesc pentru un drum secret, fugise pînă acasă, 
apoi se întorsese şi se pitise într-un cotlon al bărcii, 
să-i aştepte, împins de-o curiozitate care nu-i da pace. 
De cum l-a descoperit acolo, Mişu s-a răstit la el, l-a 
privit tăios pe Karl, dar n-au mai avut încotro. Se aflau 
în largul Dunării, şi cu toate că băiatul ştia să înoate 
foarte bine, noaptea ar fi fost primejdios, apoi ar fi 
putut face gălăgie — şi asta se vede că nu le convenea 
de loc celor doi. 

Băncuțţa de la pupa lăsa doar atita loc cât să încapă 
amîndoi — bărbat şi copil. Karl însă stătea încruntat 


şi ţinea cu încordare cîrma, în aşa fel încît să nu se 
apropie prea mult de mal, dar nici să iasă din umbra 
sălciilor, „ca să nu ne agățăm prosteşte de vreo 
undiță”, cum spusese Mişu. 

Călătoria începuse pe întuneric, pe la miezul nopții. 
În dreapta lor se desluşea o siluetă uriaşă, ca de om 
adormit cu burta la stele: ostrovul Decebal, care 
desparte aici fluviul în două braţe gemene, nu departe 
de intrarea Dunării în țară. Nico cunoştea locurile şi 
cu ochii închişi. În urmă rămînea portul Moldova- 
Veche, de care se îndepărtau cu fiecare bătaie de vislă. 

Într-o vreme, de dincolo de trupul adormit al ostro- 
vului, de pe celălalt braț al Dunării, se auzi duduind 
şalupa de patrulă a grănicerilor; zgomotul ajungea 
sacadat, parcă despărțit distinct în părțile lui compo- 
nente: pac-pac-pac-pac. 

— Pescuiesc şi ei, găsi de cuviință Mişu să glu- 
mească. 

În curînd nu mai avură umbră de salcie. Mişu îi 
ceru atunci lui Karl să se depărteze de mal. Cît se 
putea cuprinde cu privirea, pe întinsul apelor şi pe 
înălțimile vinete ale țărmului muntos nu se zărea 
țipenie de om. 

Mişu propuse lui Karl să schimbe locurile. 

Barca se clătină cînd cei doi bărbați trecură unul 
pe lingă celălalt. Nico avu impresia că sînt gata să se 
încleşteze sau să se arunce în valuri... Dar nu, băiatul 


băgă de seamă că Mişu pipăise doar rapid şi pe 
nesimţite buzunarele lui Karl... 

Aşezindu-se alături, Mişu nu apucă imediat bara 
cîrmei. l-o mai lăsă lui Nico, iar el îşi aprinse pipa. 
Lipit de trupul noului vecin, băiatului îi era teamă. Cu 
toate acestea se silea să simtă ce are prin buzunare. 
Nu observa însă nici un obiect suspect. 

Fumul gros, albăstrui, care ieşea din pipa aprinsă, 
se scămoşa în spate, peste micul evantai de spumă 
lăsat în urmă, pe suprafaţa apei, de înaintarea bărcii. 
Dar pe Karl aproape că-l izbi în nări, material, mirosul 
acestei pipe, miros de cenuşă şi de tutun ars. Aşa cum 
i se întimplase nu de mult, avu senzaţia apăsătoare că 
îl pîndeşte o primejdie de neînlăturat. Ca şi atunci, 
noaptea, cînd se trezise convins că nu mai e singur în 
cameră, în propria sa cameră, încuiată de cu seară de 
însăşi mîna lui... 

— E-e... cine-va? întrebase biiguit, holbîndu-se la 
întunericul de nepătruns, de unde se simțea suprave- 
gheat fără milă. 

Îşi temuse viața. Se gîndise că dacă ar face o singu- 
ră mişcare, ar fi pierdut. Era curios că se temuse, doar 
îşi dorise de atitea ori moartea! 

Îi veni, de neoprit, pofta fumatului. Voia să-şi alun- 
ge acel coşmar îngrozitor pe care-l trăise atunci şi care 
acum revenea necruţător. Se făcea că zeci de miini, 
sute de mîini, mii poate, se tirau spre el în fel şi fel de 
vîrtejuri, ca apa, amenințind să-l inunde, să-l înece; 


alunecau încet, mîini de bărbat, de femeie, de copil... 
avind pielea galben-vinătă, lovită, zdrelită, cu urme de 
cătuşe la încheieturi... cu degete descărnate şi falange 
îngroşate, sîngerind acolo unde fuseseră smulse sau 
tăiate, pentru că inelele, verighetele, dinţii de aur — 
toate trebuiau „recuperate”. Recuperare, cuvintul de 
ordine al Şacalului, omul care nu ştia ce e mila. Era 
mai bine să-l slujeşti, decit să-l ai duşman! 

Dacă n-ar fi fost mirosul acela de tutun de pipă, 
care, deşi vag, era totuşi persistent, ar fi putut crede 
că încă mai visează. 

Îşi amintea cum continuase scena în noaptea aceea 
cînd se simțise încolțit. 

— E cineva? întrebase din nou, căutind să se 
stăpiînească, şi înghețase auzind drept răspuns un 
hohot de ris. „Mi s-a împlinit sorocul!” îi trecuse prin 
minte, simțind că-l trec sudori reci. Apoi îi scăpase 
printre dinți: „Ce porcărie!” Şi atunci auzise din beznă 
o întrebare aproape veselă: 

— Despre ce porcărie e vorba, Karl? 

Aşadar, numele îi era cunoscut! 

— Cine e? repetase şi mai îngrozit. 

— Nu te teme, nu e conştiinţa ta încărcată, ci un 
prieten. Vin cu salutări din partea Şacalului! 

Se ridicase atunci în capul oaselor, gata să se ape- 
re; cuvîntul „şacal” îl scotea din minţi. Ştia că Şacalul 
e mort. Zăcea în adincul Dunării! El însuşi îi văzuse 
şlepul explodind şi ducîndu-se, ca o bucată inutilă de 


fier, la fund. Şi iată că cineva încerca să-l înspăimînte, 
spunîndu-i că e trimis de Şacal. 

— Cine eşti şi ce vrei? mai insistase încă o dată, dar 
de data asta fără să tremure de frică, ci doar cu un 
glas obosit, o oboseală soră cu moartea. 

Aceeaşi oboseală de atunci îi curgea ca o otravă 
prin sînge şi acum, înțepenindu-i brațele ca un 
tetanos. Abia de mai izbutea să împlinte vislele în apă. 
Barca era mai mult împinsă de curent. Dar Mişu se 
făcea că nu observă. 

— Dacă ai şti, băiatule, îi povestea Mişu lui Nico, 
trăgind din pipa stinsă între timp, cîte ascunde 
Dunărea asta! Ca şi pămîntul de prin preajmă, căci pe 
aici au umblat oameni mulți în curgerea vremii. Habar 
n-ai tu! Apele ei ascund adevărate comori! Cheia 
unuia din lacătele acestor comori o am eu. E în mîna 
mea, tot aşa de adevărat, precum ţin lemnul ăsta al 
cîrmei. Dar să nu mă înţelegi greşit, adăugă rizind — 
şi părea mai degrabă că vorbeşte pentru urechile lui 
Karl — eu nu după averi umblu. Dacă aş putea să fac 
ceva pentru pasiunea mea, aş descoperi pe fundul 
Dunării o anumită corabie scufundată cu... sute de 
ani în urmă. 


Tăcu, privind fix fața imobilă a lui Karl. Nico îl 
asculta cu luare-aminte. Ca şi în clasă, la lecţii, îşi 
frămînta fără să ştie buzele. 

— Tu cunoşti puţin istoria acestor locuri? 

Nico se uită la Mişu întrebător. 

— Pe aici au trecut romanii, urmă acesta şi făcu un 
gest cu capul în direcția malului. Au scormonit 
munții, s-au bătut şi au întemeiat o viață nouă. Au 
împodobit Băile lui Hercule cu statui de o rară 
frumusețe. Marmora albă, cioplită cu artă, şlefuită, 
lucioasă, s-a transformat într-o comoară, pe care dacă 
aş avea-o eu... măcar în cîteva exemplare... Dar cum 
să o ai, dacă ea zace jos, în viltoarea apelor?! 

Mişu vorbea entuziasmat, parcă-şi uitase de supă- 
rarea pe care i-o stirnise băiatul, aflindu-l ascuns în 
barcă. 

— Dar cine-a scufundat-o? întrebă Nico interesat, 
privindu-l pentru prima dată pe Mişu cu alți ochi. 

— Hei, Karl, strigă Mişu. Ce naiba faci? Vezi cum 
visleşti, că ne uzi leoarcă! 

Pe Karl îl furaseră iar amintirile. Revenise la aceeaşi 
scenă cînd, din întunericul des ca o pinză, o voce 
autoritară îl făcuse să tresară: 

— Subofiţer Karl, te afli la ordinele mele! îmi vei 
răspunde la tot ce te întreb! 

Urmase o pauză scurtă, grea. Vocea reluase aspri- 


tă: 


— Deocamdată, tolerez să stai culcat, deşi s-ar 
cuveni să iei o poziție regulamentară în fața unui 
superior şi-a unui judecător. Te-aş putea condamna 
pentru dezertare şi te-aş executa pe loc! Camarazii tăi 
au luptat pînă la ultima lor suflare. Unii mai luptă 
încă... Cum se face că ai abandonat, şi încă în felul 
acesta lamentabil? De ce ai rămas în urmă? Credeai 
că nu va mai veni nimeni să te întrebe nimic, nicioda- 
tă? Eşti atit de naiv, sau te prefaci? 

— N-am rămas din voința mea. Am fost părăsit de 
camarazi. Şlepul meu a rămas împotmolit atunci, la 
retragere. A fost avariat. 

— Zău aşa?! Şi de ce n-ai fugit? De ce nu te-ai 
urcat în altul? 

— Eram beat. Dormeam undeva. Şi nimeni n-a 
venit să mă anunțe că se face transbordarea pe alt 
şlep din convoi. 

— Cum se face că nu te aflai pe şlepul Şacalului, 
unde îți era locul? Ştiai ceva de explozia care l-a 
scufundat? 

— Nu, nu ştiam! De unde era să ştiu? O fi fost o 
mină. A sfărimat şi cîrma şlepului ăsta, în care 
locuiesc, de a trebuit să fie lăsat aici. 

— Există bănuiala că explozia de pe şlepul Şacalu- 
lui a fost provocată. Eşti unul dintre cei care cunoş- 
teau sistemul de dinamitare al ambarcațiunii şefului, 
pentru un caz extrem. De ce ai fugit, totuşi, cu o 
jumătate de oră înainte de explozie? 


— N-am fugit! Nu! 

Gemuse pentru întiia oară, căci îşi dădea seama de 
gravitatea acuzațiilor care i se aduceau. Nu erau 
întrebări puse la întîmplare, şi tare ar fi vrut să 
înțeleagă cît anume ştia cel din beznă despre 
întimplările legate de explozia de pe şlepul Şacalului. 
Încercase să ajungă la ţigările puse pe masă, dar de la 
prima mişcare vocea din întuneric, alarmată, îi 
comandase energic: 

— Înapoi! Nici o mişcare! Poate că ţi-ai închipuit că 
ţi-am pierdut urma? Nu, subofițer Karl, te-am avut tot 
timpul în vedere. Ţi se mai dă o şansă. Una singură, şi 
ultima! Trebuie să ajuţi pe cineva care va veni peste o 
zi, două-trei cel mult. Vei îndeplini tot ce-ţi ordonă el. 
Va veni, dindu-se drept un muncitor de la şantierele 
navale, pentru repararea cîrmei. Va şti bine limba de 
pe aici. Ai grijă! Tu ai o situație bună. Ai acte false. 
Habar n-are nimeni cine eşti în realitate; te cred un 
şlepar oarecare, un nenorocit de om de treabă. Nu va 
bate la ochi, dacă vei primi pe cineva care are misiu- 
nea să facă reparații, nu-i aşa? Mai ales că... 

— Dar eu nu vreau! strigase atunci, întrerupîndu-l 
pe cel care-i dădea dispoziţii. Nu vreau! Lăsaţi-mă în 
pace! Oricine-aţi fi! 

— Nu te mai preface! Te cunoaştem bine!... Cel care 
va veni la tine va aduce un mic cap de şacal, turnat 
din argint. Mi se pare că tu porți la gît, legat cu un 
lănţişor de aur, în chip de amuletă, capul unui şacal 


turnat tot din argint. Capul adus de el se va potrivi la 
capul pe care îl ai tu. E limpede? 

Karl îl privi pe Mişu cu ură. Îi adusese, într-adevăr, 
capul de şacal, care se înşuruba în trupul amuletei lui 
de argint. Se înşuruba perfect! 

Trecuse ceva timp de atunci. Acum pluteau pe 
Dunăre, în jos, şi Mişu parcă nici nu-l băga în seamă 
că abia mai visleşte. Continua să pălăvrăgească 
nepăsător despre bogăţiile artistice încărcate cu mulți, 
foarte mulți ani în urmă pe ambarcaţii de lemn, 
pentru a fi duse la muzeu, la Viena. Haiducii acestor 
locuri scufundaseră vasele, şi totul se dusese în 
adincul Dunării. Vorbea într-una, dar nici o clipă nu 
înceta să supravegheze împrejurimile cu ochi de 
vultur. 

Tocmai se apropiau de Babacaia, acea stincă singu- 
ratică, semănind cu un trup martirizat în mijlocul 
apelor, înfruntîind cu o tragică dirzenie eternitatea. 
Nico privi cu evlavie şi respect pereţii netezi de care se 
legau atitea legende. El cunoştea destule legende de- 
ale locurilor şi de-ale Dunării şi avea şi fantezia să 
creadă în ele, ca în paginile de istorie pe care le învăța 
la şcoală. Mişu nu făcea altceva decît să toarne gaz 
peste foc. Şi, oricît îi fusese de nesuferit pînă atunci 
acest Mişu, care-i întunecase prietenia cu Karl, îl 
simțea, totuşi, pentru prima dată, cu totul altul. Fără 
să vrea se simţea atras de el. 


Călătoria decurgea în cele mai bune condițiuni, cu 
atît mai mult cu cît nimeni şi nimic nu-i tulbura. De 
altfel, în acel an, întiiul de după război, navigația pe 
Dunăre era ca şi inexistentă. Însuşi portul Moldova- 
Veche, din care plecaseră nu de mult, era populat de 
un şir de epave, care lăsau impresia că nu vor mai 
putea fi niciodată reînviate. Poate de aceea şi apariția 
lui Mişu, pe şlepul lui Karl, nu atrăsese nimănui 
atenția. 

Venise să repare cîrma deteriorată a şlepului, dar 
nu făcea mai nimic. Lipsa lui de activitate părea însă 
oricui firească: omul trăgea de timp, urmărind, 
pesemne, să-şi rotunjească cheltuielile de deplasare. 
De ce nu? Sînt şi oameni dintr-ăştia! 

Pe cît era Karl de închis, pe atît suferea Mişu de 
limbuţie. Karl nu încetase să-l studieze, încercînd să- 
şi dea seama ce hram poartă şi dacă va trebui să i se 
supună pînă la capăt. Spera să descopere în Mişu pe 
însuşi vizitatorul misterios din noaptea aceea. De cîte 
ori avea ocazia, aspira adînc mirosul de pipă, de 
cenuşă, de tutun ars. Ar fi dorit să-i recunoască vocea, 
accentele ei guturale şi aspre, dar, cu toate că fiecare 
modulație i se întipărise adînc în memorie, el nu 
izbutea, totuşi, să le identifice. 

Avea credința că Mişu însuşi fusese fantoma de 
atunci, de pe şlep. Descoperise pe puntea ruginită 
citeva urme ciudate, ca nişte labe de giscă, care-l 
puseseră de-a binelea pe gînduri. De aceea continua 


să-l studieze şi să-l suspecteze pe acest Mişu, fără să 
poată ajunge la o concluzie sigură. Părul lui, de curînd 
vopsit într-un roşu cărămiziu, cam ciudat pentru un 
bărbat, îl făcea să semene cu un prestidigitator în 
exercițiul funcțiunii. Ştia să-şi confecționeze feţele 
după împrejurări: cu el — aceea a unui superior, 
scîrbit că se află în situația de a îndeplini misiunea 
unui grad inferior; cu alții — o mască plină de zîmbete 
şi bonomie, cu care se recomanda: „Mişu mă cheamă. 
Mişu, pur şi simplu!” 

De cum sosise, îl dăduse afară din cabina şlepului, 
punîndu-l pe Karl la tot felul de servicii de ordonanţă. 
Primul lucru de care se ocupase fusese barca. Oh, nu! 
Nu pusese mina de loc pe ea, ci doar constatase — 
ceea ce nu era prea greu! — că ia apă, şi-i ordonase să 
o repare în cel mai scurt timp. 

Karl nu era marinar de meserie, dar avea iscusința 
îndeletnicirilor practice. Rivna cu care se apucase de 
reparațiile cerute nu s-ar fi putut însă explica altfel, 
decit prin dorința lui fierbinte de a se vedea cît mai 
iute scăpat de oaspetele nedorit. Spera că misiunea lui 
Mişu nu era alta. Tot se aştepta să-l vadă urcîndu-se 
în barca reparată şi topindu-se, cum a venit, în 
noapte... În noaptea care-l adusese! 

Şi cînd colo! 

Pe urmă, cum îi ghicise intenţiile față de Nico! 

...Terminase de călăfătuit barca. Avusese nevoie de 
puţină apă, ca să se spele de catran. Aruncase, ca de 
obicei, găleata în Dunăre. Şi se pomenise că nu mai 
voia să se lase trasă. Smucise zadarnic de fringhie. Ce 
să fie? Se aplecase peste bord, încordindu-se din nou, 
dar forța contrară nu cedase. Îşi înzecise puterile, şi 
atunci avusese surpriza să vadă limpezindu-se, din 
undele gălbui, un cap de băiat, privindu-l cu acea 
pereche de ochi albaştri, rizători, care-l ardeau. Era 
Nico. 

— Hei, tu! strigase. Nu bagi aşa aproape de vas... să 
nu tragă apa sub el! 

Nico îi risese, apoi, scoțind un strigăt pițigăiat şi 
întrerupt, ca al pieilor roşii cînd atacă o caravană de 
albi, se scufundase, fără să mai ia aminte la sfaturile 
exprimate aşa de greoi, în limba pe care Karl o 
cunoştea destul de puţin. 

În loc să ridice găleata plină cu apă şi slobodă, Karl 
urmărise atent cercurile care se topeau din ce în ce pe 
suprafața cu valuri mărunte, aliniate, care fac ca 
Dunărea să apară uneori ca o uriaşă armată de pitici 
în marş. Privea cu lăcomie cît de bine ştia să se 
scufunde copilul. 


— Ce faci aici? Ce-ai rămas aşa? 

Fără să-şi dea seama, trăsese zorit de fringhie, căci 
glasul lui Mişu îl trezise brusc. „Miine va fi gata 
barca”, preferase să răspundă, încercînd să abată 
discuția, şi poate că ar fi reuşit, dacă, din largul 
fluviului, chiar atunci, nu s-ar fi auzit din nou 
strigătele vesele, de indian victorios, ale băiatului cu 
ochi albaştri. 

— Ție îți face semne? întrebase Mişu, amenințător. 

— Cine să-mi facă mie semne? 

Trebuie că fusese jalnic! 

— Cine e? nu-l slăbise Mişu, pironindu-şi ochii 
într-ai lui. Îţi ordon să-mi spui tot adevărul! Cine e şi 
ce urmăreşte? 

Susținindu-i privirea aspră, de comandant, nu se 
hotărise totuşi să vorbească. Şi dacă fiecare sclipire a 
privirii omeneşti ar putea fi recepționată ca semnalele 
luminoase ale alfabetului Morse, el ar fi trebuit să 
tremure — abia acum înțelegea pe de-a-ntregul în ce 
primejdie era! După cum o bombă poartă o anumită 
încărcătură de explozibil, tot aşa şi Mişu ascundea în 
sine o amenințare, pe care Karl zadarnic încerca să o 
evalueze. 

— Aşadar, continui să mă minți! spusese răspicat 
Mişu. Nu vrei să mă pui la curent, nu-i aşa?! Deşi ştii 
că mă interesează. Ei bine, am să-ți arăt ce meriți! 

Rostind ultimele cuvinte, el întinsese țeava unui 
pistol spre Karl. 


După aceea Mişu aflase tot ce dorise să ştie despre 
Nico; băiatul era de aici, din Moldova-Veche, de vreo 
treisprezece ani, elev, avea pasiunea înotului, venea 
zilnic să se bălăcească în Dunăre — un copil ca atîția 
alții. Uneori înota însoţit de mai mulți, dar cel mai 
adesea, avintindu-se în larg singur. Nico era o 
prescurtare de alint, de la Nicolae. Mişu voise să ştie 
de cînd dădea „tircoale” şlepului, şi lui Karl nu-i 
plăcuse cuvintul „tircoale”; îi dezvăluia simțămintele, 
pe care totuşi ar fi dorit să le ascundă cît mai bine. Nu 
reuşise, însă, căci Mişu îi spusese la urmă disprețui- 
tor: 

— Faci pe sentimentalul, subofițer! Cu trecutul tău! 
Halal să-ți fie! Ha, ha! 

— Lasă trecutul meu în pace! 

— Ştiu eu ce ascunzi în dosul aşa-ziselor sentimen- 
te frumoase, ha-ha! 

Karl se sufoca de furie şi acum, doar amintindu-şi 
scena aceea. Şi, în definitiv, dincolo de orice ar fi 
bănuit Mişu — şi bănuia al dracului de bine! — el 
chiar începuse să ţină la Nico. În singurătatea lui, un 
copil... nu e puţin! 

— Să nu mai prind picior de om străin prin preajma 
mea, s-a înțeles? Copil să fie, femeie, ce-o fi! Nu vreau 
să ştiu! 

De-atunci rupsese prietenia cu Nico — mai bine zis 
se străduise să o rupă. Împotriva propriilor lui 
sentimente, şi mai ales împotriva planurilor lui... Ce 


porcărie, să fie nevoit să-l alunge tocmai pe cel ce îi 
adusese singura rază de lumină în pustiul ultimilor 
ani, în acel deşert uriaş de cenuşă şi ruină din el! 

— De ce, nene Karl? îl întreba într-una băiatul 
mirat, deschizind larg ochii lui albaştri, prin care 
putea vedea pînă departe. 

— Hai, pleci! Nu mai vii! Cară-te de aici! Du-te! 
strigase la Nico de cite ori îl văzuse, căci îl simțea pe 
Mişu la spatele lui, parcă ochindu-l, sigur de sine, 
ținîndu-l în bătaia revolverului, şi nemaiapăsind odată 
pe trăgaciul ăla blestemat! Accentul cu care striga la 
băiat era la fel de tragic ca şi cînd ar fi strigat la Mişu: 

— Dar trage o dată, blestematule! 

Şi cît de frumoase fuseseră clipele petrecute cu Nico 
înainte de a apare acest nor! Lui Nico îi plăcea să facă 
pe cîrmaciul, cuprindea în palme timona şi o învîrtea 
cu seriozitate adiîncă, privind înainte, tot atît de 
preocupat şi de luminos ca şi cînd începuseră cu 
adevărat o călătorie miraculoasă. Karl trăia intens 
iluzia că băiatul îl purta cu generozitate pe Dunăre în 
sus, spre viața lui de odinioară. 

Era o nebunie! Un vis nebun, dar iată că-l putea 
trăi cu toate fibrele ființei sale, şi asta-i era de-ajuns. 
Intra şi el în joc. Stătea aşezat pe pragul timoneriei, 
privind în ochii lui Nico! Prin ferestruicile lor albastre 
vedea fluviul alunecînd în urmă, din ce în ce mai în 
urmă, ducîndu-l şi pe el înapoi... 


Îi făcea cu ochiul lui Nico şi se apuca pe dată să se 
caute de-o ţigară. Întotdeauna o găsea într-alt loc, 
scoțind-o cu grijă, pe încetul, ca un vrăjitor, fie din 
ureche, sau dintr-o nară, sau de sub gulerul hainei, 
de la ceafă. Fumul îi învăluia apoi capul. 

Dar Dunărea, care fişiia şi clipocea tot timpul, 
parcă luînd parte la vraja acestei călătorii, îi amintea 
că apele ei se izbesc de trupul metalic al şlepului 
scufundat cu Şacalul. Atunci ochii lui îl priveau altfel 
pe Nico, şi visul lua alt chip. 

Îi sfărimase Mişu visul, şi pentru asta îl ura cu atât 
mai mult! După ce-i terminase barca, în loc să plece, îl 
văzuse coborînd-o sub pupa, ca şi cum ar fi avut de 
gînd chiar să se apuce să repare cîrma. Încercase să 
vadă cu ce se ocupa acolo, jos, şi prinsese cîte ceva. 
Înțelesese în primul rînd că făcea scurte scufundări, 
apărindu-şi ochii cu nişte ochelari ca de motociclist. 
Surprinzîndu-l odată, Mişu îi interzisese să-l mai 
„spioneze”. 

Asta durase cîteva zile. După aceea nu mai coborise 
la cîrmă. În schimb, începuse să-l studieze de departe 
pe Nico, care era nu numai un foarte bun înotător, ci 
şi un excelent scufundător. Şi, ca şi cum i-ar fi ghicit 
intenţiile, într-o zi îi spuse: 

— Ce zici, Karl! Straşnic băiat! Nu eşti de loc naiv! 
Stă sub apă aproape şase minute. De data aceasta au 
fost numai cinci şi patruzeci, dar alte dăți a atins şi 
şase cu cinci sau zece. O performanță demnă de un 


adevărat pescuitor de perle. Nu-i aşa, Karl? Ştii tu 
foarte bine că europenii civilizați s-au folosit de 
această calitate a sălbaticilor băştinaşi, pentru a 
aduna averi de pe fundul mării! Excelentă idee, 
băiatule!... Uite, mie nu mi-ar fi trecut prin minte! 

Pe Karl îl apucase un tremur între umeri, dar se 
făcuse că nu înțelege. 

Karl încercase, într-adevăr, să-l facă pe Nico să se 
cufunde cît mai adînc. Nu-i fusese prea greu, pentru 
că băiatul era sensibil la laude şi se lăsa uşor antrenat 
cînd era pus la ambiţie. 

— Şi cum a fost? îl descususe cînd ieşise la supra- 
față. 

— Mai întîi, lumina a pălit. S-a făcut fumurie. 
Umbrele au crescut. De exemplu, dacă sus a lunecat 
vreo bucată de lemn, o bucată cît de mică, jos am 
simtit-o ca un nor care a acoperit soarele. 

— Dar ceva extraordinar ai văzut? Ceva ieşit din 
comun? 

— Ce să văd? se mirase Nico, dar se ghicea după 
strălucirea ochilor lui că ar fi putut povesti şi ceva în 
genul acesta. 

— Ştiu eu? Să zicem vreo navă scufundată, vreun 
vapor, măcar o barcă, ceva! Dacă nu dintr-astea, 


atunci altceva, cum să spun, care să te uimească, sau 
să te pună pe gînduri. Ştiu eu? 

Nico reflecta. Dacă n-ar fi fost aşa de crud şi de 
puţin ştiutor, ar fi putut să gindească imaginea 
fluviului curgind prin el ca printr-o ecluză capabilă să 
filtreze tot aurul şi farmecul atitor legende şi istorii de 
nestins. Karl stăruise. Nico risese şi povestise că, deşi 
voise să atingă fundul cu orice preț, de la o vreme îi 
fusese tot mai greu să înainteze, de parcă cineva voia 
să-l ţină cu tot dinadinsul în loc. 

— Se făcea din ce în ce mai întuneric. Mă înconju- 
rau tot felul de umbre, cum nu mai văzusem nicioda- 
tă... 

— Şi» îl îmboldise Karl, deodată captivat, pentru că 
Nico tăcuse, îngîndurat. 

— Şi... eu nu voiam să dau îndărăt. Mă înfigeam cu 
capul în jos, ca un cui. Îmi era din ce în ce mai greu 
să ţin ochii deschişi. Mă dureau. Simțeam cum două 
degete ascuţite, înfipte în timple, nu voiau să mă lase 
să merg mai departe... 

— Şi atunci? întrebase din nou, văzindu-l că se 
opreşte. 

— M-am dus mai departe. 

— Şi? Şi? 

Băiatului i se uscaseră buzele. Karl stăruise, albind 
subit: 

— Ce-ai văzut atunci? 

Nico făcu un efort. 


— Atunci am văzut ceva... care... 

— Care ce? 

— Credeam că nu există, care... Ceva... 

— Ce-ai văzut? coborise tonul rugător, deşi îi venise 
mai degrabă să urle. 

Băiatul şovăise. 

— Am văzut o sirenă... întreagă. Frumoasă. Plină 
de lumină. Venea spre mine. Îi vedeam părul lung, 
auriu... 

Karl rămăsese mai întîi cu gura căscată, pe urmă 
îşi coborise bărbia în piept, privindu-l bănuitor pe 
băiat, de sus pînă jos. Dar ochii lui Nico aveau o 
asemenea strălucire, încît uşor putea fi de înțeles că 
vorbea din inimă. 

— Mare prost eşti tu, Nico! îi spusese cu blîndeţe 
tristă Karl. 

Mişu însă venise cu altceva. El promitea un mijloc 
— rămas misterios deocamdată — cu ajutorul căruia 
Nico ar putea, chipurile, să se plimbe pe fundul 
Dunării în voie, cât i-ar fi plăcut. Ca pe bulevard! Cînd 
va fi mare! 

Dar Nico nu mai avusese răbdare. 

De aceea se ascunsese în barcă, să-i întovărăşească 
la drum. Abia îşi putea ascunde neastimpărul, 
întrebindu-l pe Mişu dacă mai e mult pînă la locul 
unde se vor opri. 


Mişu se uită cu atenție jur împrejur, cu pleoapele 
puțin strînse, de parcă filtra bucată cu bucată 
imaginile pe care le culegea cu repeziciune. 

— Mai avem un pic, băiatule. O să ne spună Karl 
cînd am ajuns! Şi-l scrută pe celălalt cu privirea. Dacă 
n-o să ne plimbăm pe fundul Dunării ca pe bulevard, 
să nu-mi zici pe nume! Am eu grijă de tine. Numai să 
vrei tu să faci pentru mine ce-am să te rog. 

Tocmai atunci se găsi Karl să intervină, cu o între- 
bare răstită: 

— Şi eu ce fac? Trag tot aşa, înainte? 

— Trage, Karl, că n-ai încotro. Trage pînă unde ştii 
că trebuie... Tu ne conduci doar acuma... Dacă 
greşeşti ținta... 

Privirile celor doi bărbaţi se întilniră ca nişte cuțite, 
şi Karl îşi plecă ochii, întunecat. 

— Şi dacă am să spun că am obosit şi că mi s-a 
făcut foame? mai încercă, fără vlagă Karl. Mişu ridică 
însă din umeri. 

— Ia stai puţin! Ţine tu, Nico, cîrma, pînă trec eu în 
față, să văd pe unde sîntem... 

Cînd trecu pe lingă Karl, acesta îi vorbi încet, în 
limba lor: 

— De ce nu laşi băiatul în pace? 

— Pentru că nu-l laşi tu! scăpă Mişu printre dinți. 
Apoi se răsti: Dacă nu ajungem unde trebuie, subofi- 
ter Karl, ai să ajungi tu după Şacal. Şacalul nu iartă! 


Nico îl privea nedumerit, încercînd o neliniște ciu- 
dată. 

Mişu îngenunche, avîntat cu pieptul înainte, în 
partea din față a bărcii, parcă pentru a ghici semnele 
pe care le căuta, şi a căror taină Karl trebuia să i-o 
desluşească. Nico văzu pe Karl ducîndu-şi mîna la 
buzunarul în care se părea că avea un revolver. 

— Nu, Karl! şopti el. 

Mişu se întoarse rapid. 

— Ce tot şugşotiți voi acolo? Era încordat ca un arc 
de oţel. 

Văzînd că nu se întîmplă nimic, îşi continuă cerce- 
tarea. 

— La țărm, băieți, la țărm! îi surprinse după aceea 
cu un strigăt triumfător. Vezi tufişul ăla, Karl? Acolo. 

Coasta muntelui cădea aproape vertical în apă; la 
vreo doi metri deasupra nivelului fluviului, fusese 
săpată o şosea în stincă. Pe-o limbă de pămînt, jos, se 
afla un tufăriş spre care căta Mişu. Era o bună 
ascunzătoare. Nimeni nu ar fi putut cobori din drum 
pînă la ei, fără să nu se facă simţit. În acelaşi timp, 
crengile tufişului îi acoperea în aşa fel, că nimănui nu 
i-ar fi trecut prin minte bănuiala — nici din şosea, nici 
din largul fluviului — că acolo erau oameni, şi chiar o 
barcă. 

— Aici ne oprim! reveni Mişu la tonul lui de coman- 
dant. Ne odihnim puţin, înainte de a mînca ceva. 
Haide, Karl, băiatule. 


Dispoziţiunile lui Mişu, deşi erau drastice, fură 
pronunțate cu un ton vesel: nimeni nu vorbeşte tare, 
nu se face focul, nu se aprind ţigări. „Nu se fumează 
pipă”, adăugase rizind scurt, nervos. Deasupra lor 
biziiau musculițe, iar Dunărea clipocea dulce în 
apropiere, încît îmbia la somn. Un singur zgomot le 
tulbură liniştea. Se auziră paşi, sus, în şosea. Chiar şi 
pentru lipsa de experienţă a lui Nico fu limpede că cei 
care trecuseră fuseseră doi, erau încălțaţi în bocanci 
sau în cizme cu ţinte pe talpă, şi nu puteau să fie, 
după mersul lor sacadat, decît o patrulă grănicereas- 
că. 

Cînd se făcu linişte în întreaga împrejurime, Mişu 
se învioră brusc, spunîndu-le pe şoptite: 

— Gata, băieţi! Între cer şi pămînt am rămas numai 
noi. Karl, ce naiba, trezeşte-te şi adă-ne din provizii. 
Să ne umplem întîi burțile. 

Karl se supuse, revenind de la barcă cu cîteva 
pachete învelite în hîrtie, unele destul de unsuroase. 
Îşi aduse şi Nico pacheţelul pe care şi-l luase pentru 
drum. Dar, pe lingă modesta lui bucată de piine unsă 
cu magiun negru, bunătăţile pe care le scotea Karl din 
pachete erau de necrezut: friptură de vițel, salam şi 
şuncă de casă, cîteva cutii lucitoare de conserve... 

— Hai, Karl, dă-i băiatului o bucată de friptură, dă- 
i să mănince ca oamenii, îi strigă Mişu, tăios. Doar eşti 
obişnuit cu duioşia față de copii, ce naiba! Şi apoi, se 
pare că-l iubeşti pe Nico, nu-i aşa? 


Greu i-a venit lui Nico să-şi stăpinească lacrimile! 
Cît îl ura pe omul acesta! Ce-avea oare cu Karl, de nu- 
i da pace şi-l împungea cu vorba şi cu privirea. 
Zadarnic îl îmbie Karl, aşa cum sunase ordinul. Nico îl 
refuză, privindu-l şi pe el cu o căutătură neagră. Le 
întoarse spatele şi se apucă să mestece necăjit 
dumicaţi mari. În faţa lui sclipea — de aur şi de argint 
— Dunărea. 

— Hai, Nico! Făcu deodată Mişu, după ce termina- 
seră de mincat. Destul pînă aici! Te întorci pe lingă 
mal, singur. Te aşteaptă acasă. Noi mai avem treburi... 
Te mai luăm altădată... 

— Nu vreau! Nu mă aşteaptă nimeni. Nu mai am 
mamă... şi tata e dus la pescuit. Se întoarce peste 
citeva zile. 

— Şterge-o cînd îți spun! Se răsti deodată bărbatul. 

Lui Nico i se făcu frică. „Ce-o fi avind de gînd omul 
ăsta rău?” 

Dar chiar atunci Karl îi făcu semn lui Mişu. Plecară 
amindoi ceva mai departe. Nico îi urmărea cu privirea, 
însă nu desluşi decît nişte gesturi scurte, reținute. 

— Ce vrei? Ţi-am spus doar că n-avem nevoie de 
copil. Din cauza ta a venit după noi. O să-mi spui tot, 
după ce pleacă. 

— Pot să-ți spun şi acum, mirii Karl. Locul e aproa- 
pe, pe aici. Uite semnul. Tufişul ăla. Te cufunzi, şi 
gata... Mi-am făcut şi datoria asta către voi... Puteţi 
să-mi dați pace... 


— Aha, datoria! Mă cufund, şi gata! Bine ţi-ai mai 
făcut socoteala! Dar nu se prinde. Tu ai să te duci, să- 
mi aduci ce trebuie de acolo. Eu comand, nu tu. 

— Asta nu! scrişni Karl. Rămîn aici. Nici nu pot să 
mă cufund. Mie mi-aţi cerut să vă indic unde s-a 
scufundat şlepul. Am terminat. Şi-şi duse mîna spre 
buzunar. Dacă nu-ţi ajunge, stăm altfel de vorbă... 

Nico nu-i pierdea din ochi. 

Mişu îşi făcu o socoteală scurtă, apoi zise: 

— Bine, dacă e pe-aşa, n-am încotro... Crezi c-am 
să te las din ochi? Nu, subofițer Karl. Te cunoaştem 
bine! Vrei să ne trădezi, cum ai făcut-o şi cu Şacalul. 
O să-l trimitem pe băiat să cerceteze fundul apei. Se 
pricepe şi doar ţi-e prieten... Îl aşteptăm amindoi aici. 
Şi dacă ai minţit... 

Karl tresări, dar Mişu nu-i mai lăsă timp să spună 
ceva. Se îndreptă spre băiat, căutînd să-şi ia un aer cît 
mai vesel: 

— Hei, Nico, prietenul tău Karl m-a convins... ai să 
rămii cu noi. Are nevoie de ajutorul tău. O să te 
distrezi puţin... 

— Ce-ar fi să te cufunzi, să măsurăm adîncimea 
Dunării? Ce zici, Nico, o fi adincă — uite aici, în 
dreptul locului unde ne aflăm? 


Încercînd să fie volubil, Mişu abia îşi putu stăpîni 
nervozitatea pe care i-o trăda mai cu seamă 
frămintarea miinilor. Din cînd în cînd, scotea cîte un 
hohot de ris nervos, scurt, silit. 

— Ha-ha! Ce faci, băiatule, eşti gata? Să vedem 
acum cît este de adiîncă apa. Uite, am să te leg peste 
mijloc cu fringhiuța asta. Cobori şase minute. Tragi 
aer mult în plămîni. Nu ieşi decit cînd nu mai poți. 
Păcat că nu avem o greutate. Dar nu-i nimic. Cu 
puţină voință suplinim asta. Fii atent! Nu te depărta 
de mal, şi ieşi numai aici unde e frînghia. Fii atent! 
Cînd ieşi, măsurăm partea umedă a fringhiei! Înţelegi 
cît e de simplu? Simplu ca bună ziua! Karl, tu filezi, 
dar să ai grijă să dai drumul frînghiei puţin cîte puţin, 
nu însă reținindu-l pe Nico. Dimpotrivă, ai grijă ca 
întotdeauna să aibă un avans. Sînteți gata? Gata, 
Nico? Nu uita să ţii cît poți mai mult. Hai, să te văd 
cum iei aer... 

Trăgînd aer mult în piept, cu toată puterea de care 
era capabil, Nico se cufundă fără grabă, fără zgomot, 
ceea ce îl făcu pe Mişu să scoată o exclamațţie de 
admiraţie. 

Se cufundase vreo doi metri, sub apă nu se mai 
temea de nimeni. Se opri însă şi trase încet fringhia 
spre el, ca şi cînd ar fi continuat să alunece spre 
adînc. Era curios să afle de ce barca lor nu navigase în 
condiții normale. N-ar fi fost om de Dunăre, dacă nu 
şi-ar fi dat seama că, în timpul drumului pînă aici, 


toate manevrele pe care le făcuse barca lor fuseseră 
mai greoaie decît s-ar fi cuvenit. Simţise aceasta cînd 
luase în mînă bara cîrmei, şi mai cu seamă atunci 
cînd, de la prova, unde stătea avintat înainte, de parcă 
era gata să-şi ia zborul, Mişu le strigase: „La țărm, 
băieţi, la țărm!” 

Se întimplase să-l surprindă comanda aceasta şi să 
împingă greşit barca, exact invers, adică împotriva 
țărmului, spre larg. La rindul său, Karl, dindu-şi 
seama de greşeală, voise să restabilească direcția 
ordonată. Vislise, ca atare, cu rama dinspre larg, în 
vreme ce pe cealaltă o înțepenise adînc în apă, ca un 
pivot în jurul căruia ar fi trebuit să aibă loc o uşoară 
mişcare de rotaţie. Şi tocmai asta îşi amintea Nico: cât 
de greu apăsase, pentru o manevră simplă, în bara 
cîrmei. În mod normal, mişcarea bărcii ar fi trebuit să 
fie doar suplă şi uşoară... 

Înotă binişor pe sub apă, pînă ce zări fundul bărcii 
cufundat în apă. Aşa cum se aştepta, găsi lipite 
dedesubt două umflături, care aduceau cu doi saci 
legaţi strîns. 

Nu se apropie mai mult, deşi ardea de curiozitate să 
pătrundă cu un minut mai devreme una din tainele 
roşcovanului. Continuă să se cufunde, năzuind să 
atingă fundul albiei, deşi avea de înfrint rezistența din 
ce în ce mai mare a adincurilor. Trăgea necontenit 
după el fringhia pe care o fila Karl. Sau ar fi trebuit să 
o fileze, fiindcă abia dispăruse Nico, şi Mişu, prin 


surprindere, scoase din buzunar un mic revolver, 
îndreptindu-l spre inima lui Karl. 

— Sus mîinile! Repede! Tu credeai că eu nu ştiu ce 
ai prin buzunare? Păi eu nu te scap din ochi nici o 
clipă, pentru că văd cine eşti. Îmi dai voie să intru în 
posesia jucărioarei ăsteia? Lasă, nu-ţi face griji! 
Fringhia se deapănă singură, că e de mătase... Voiai 
să rămii singur pe mal, să mă vezi în apă şi să-mi faci 
de petrecanie... 

Karl părea că nu-l ascultă, şi vorbele lui parcă nu-l 
atingeau. După ce îşi simți buzunarul uşurat de 
revolverul pe care Mişu i-l scoase cu dexteritate, îşi 
cobori braţele, fără să mai aştepte vreun ordin în acest 
sens. Înfăţişarea lui de om obosit, prea obosit ca să 
mai lupte cu viața, ar fi impresionat pe oricine. Nu 
însă şi pe Mişu, care-l preveni cu acea bunăvoință 
jignitoare: 

— Îmi pare rău, băiatule, că n-am vreme să te mai 
descos puțin în legătură cu fuga ta de pe şlepul care a 
explodat pe aici, pe undeva. Dar să ştii, față de tine nu 
am nici o milă. Trag la cea mai mică abatere. 

— De băiat să nu te atingi!... rosti greu şi apăsat 
Karl. Acest băiat e sub protecţia mea!... 

— Ha-ha-ha! rise Mişu. Ţi se rupe inima de soarta 
lui! Te prefaci uman, după ce ai umblat — fin ca 
nimeni altul — cu atitea piei de copii, în lagăre şi pe 
front! De ce nu te-ai cufundat tu, şi să-l fi lăsat să 
plece. Tu m-ai obligat să-l amestec! 


— Linişte! ţipă Karl cu un glas ascuţit, ca de feme- 
ie. 

— Eşti nebun? îi gâfii în ureche Mişu. 

Îl apăsă tare pe gură. Karl nu făcu nici cea mai 
mică mişcare. Dar se sufoca. Ochii lui bulbucaţi nu 
produseră însă nici o impresie asupra lui Mişu, care 
nu-l credea. Îl lăsă totuşi pe iarbă, pentru că din clipă 
în clipă putea să se ivească Nico din apă. 

Mişu se repezi la fringhie, acoperind cu trupul său 
pe Karl, şi adresîndu-se febril băiatului, care tocmai 
apărea la suprafaţă: 

— Ah, Nico, eşti un as! Bravo ţie! Dar mi se pare că 
n-am făcut treaba cum aş fi vrut eu. Ce-ai zice dacă 
te-ai mai cufunda o dată? Ai ajuns pînă la fund? Ai 
văzut ceva. Te mai duci o dată? Uite, eu te rog să te 
mai duci o dată. Te uiţi după Karl? Mi se pare că a 
băut ceva. E ameţit. Din pricina lui nu am certitudi- 
nea că am măsurat bine. Mişu se întoarse spre Karl, 
pe care-l simți mişcînd: îți e mai bine, Karl? Ai să poți 
fila acum frînghia? Hai, băiatule, revino-ți... 

Ochii săi îl sfredeleau pe Karl, îi porunceau să se 
supună, îl amenințau. Şi Karl cedă: 

— Da, da... Am să pot fila... Du-te, Nico! Am eu grijă 
de tine... 

Băiatul îi adresă risul lui strălucitor, vesel, opti- 
mist, şi un mic gest de prietenie. După care se 
cufundă iarăşi. 


Nu se duse însă în adînc, ci se apropie de barcă, 
dindu-şi seama că bănuiala se adeverea: unul dintre 
saci fu smucit de la locul său şi tras afară. 

Lui Nico nu-i fu cine ştie cît de greu să priceapă şi 
să se familiarizeze cu tehnica de înot sub apă, cu acel 
costum de scufundător, pe care Mişu îl scosese 
desigur din sacul dispărut de sub barcă, şi pe care îl 
punea pe el bucată cu bucată, cu gesturi largi, 
misterioase, ca de vrăjitor. Poate că centura era prea 
grea, deşi era lesne să-i înțeleagă necesitatea. În 
spinare primi un bidon, care se fixa pe umeri cu două 
cureluşe ca de ghiozdan. Urmă casca de cauciuc cu 
vizori de sticlă mari, rotunzi, şi labele ca de giscă, cu 
care va putea înota sub apă. 

Bătu din palme fericit. 

— Acum să te văd eu, băiatule, îi vorbi Mişu, între- 
rupt de acel ris nervos şi scurt. Ai să te plimbi pe 
fundul Dunării ca pe bulevard! Poţi respira bine cînd 
ai casca pe cap? Te cred şi eu, doar aici e tehnică de 
înalt grad... Ha, ha. la să ne ocupăm puţin de 
instruirea ta! 

Costumul era, evident, prea mare pentru un trup 
de copil, dar Mişu se grăbi să-l fixeze cît mai bine. De 
altfel, părea stăpinit de o stare de nervozitate extremă; 


făcea tot timpul mişcări bruşte, repezite. Poate pentru 
că timpul înainta implacabil. Soarele era aproape gata- 
gata să se ivească. Se luminase. Pentru orice eventua- 
litate, scosese undițele, să pară că au venit la pescuit. 

Karl devenise doar un spectator al tuturor acestor 
pregătiri febrile. Cînd văzu labele ca de giscă, îşi aduse 
aminte de urmele acelea ciudate, găsite pe puntea 
şlepului a doua zi dimineața după ce primise vizita 
unei „stafii”. „Aşa stăteau lucrurile, deci” — îşi spuse, 
ca o concluzie la vechea sa dilemă în legătură cu Mişu; 
în definitiv, în noaptea aceea nu i-ar fi venit cine ştie 
cît de greu să-şi facă o voce cavernoasă, cu care să-l 
înspăimînte mai bine! 

Locul pe care se aflau nu era departe de mormîntul 
Şacalului. Aici, sub ape, ar fi trebuit să fie şi propriul 
lui mormiînt... Acum băiatul avea să ajungă acolo, dar 
trimis de Mişu... 

— Aşa, băiatule, în felul acesta eşti prins de mine 
ca şi copilul de mama lui, tocmai exclama Mişu, 
încercînd încă o dată rezistența nodului, făcut într-un 
inel al centurii de pe mijlocul lui Nico. Încerci acum o 
scufundare? Să vedem cum merge. Dă-i drumul! 

Nico intră încet în apă. Se cufunda din ce în ce mai 
mult. Cînd se simți în mijlocul apelor dragi, ca în 
brațele unui prieten bun, o fericire fără margini îl 
cuprinse, încălzindu-l. Centura nu-l mai apăsa. 
Dimpotrivă, îi crea un echilibru nou, de care niciodată 
mai înainte nu se bucurase. Se lăsă în voia plăcerii, 


căci nimic nu-i mai stătea acum împotrivă, nici o 
apăsare silnică, nici o durere în globurile ochilor, nici 
un deget ascuţit care să i se înfigă în tîmplă. 

Mişcarea picioarelor, uniformă, fără efort, îl împin- 
gea uşor în jos, mai departe, tot mai departe, iar cu 
braţele îşi făcea loc înainte, ca printr-un desiş de 
pădure. 

Sub el curgea fundul întunecos al fluviului populat 
din ce în ce mai mult de umbre necunoscute, de forme 
ciudate, care prevesteau ființe nemaivăzute. Niciodată 
nu ajunsese aşa de adînc. Uitind de ceea ce îl lega de 
țărm, el începu să umble după visul lui auriu, şi 
fiecare rază de lumină îi dădea speranţa că întîlnirea 
multdorită se va produce dintr-o clipă într-alta... 

În acest timp, pe țărm, între Karl şi Mişu avu loc un 
dialog, care se purta cu o aparenţă de calm ciudat: 

— Ceea ce cauţi tot n-are să fie al tău... începuse 
Karl, cu o voce scăzută, incoloră, fără măcar să-l 
privească pe Mişu. 

— Ce vorbeşti? Ai dat „deşteptarea”? îl zeflemisi 
Mişu. Era şi timpul! 

Karl vorbi mai departe, ca şi cînd nu l-ar fi auzit: 

— În fața noastră e locul unde s-a scufundat şlepul 
cu Şacalul. Nu mai încape îndoială. Ştiu ce cauţi. Te- 
am adus unde-ai vrut... 

— Aşa!? Ai renunțat să mai faci pe prostul? Foarte 
bine! Să vorbim atunci ca doi oameni deştepţi. Zicînd 
acestea Mişu scoase cu mişcări leneşe revolverul. 


— Nu mă înspăimiînţi cu el, ripostă Karl liniştit. N- 
ai nici un interes să faci zgomot pe aici. Nu îţi plac 
curioşii, nu-i aşa? Nu-mi plac nici mie. Păcat însă că 
n-ai fost om de înțeles. Ne puteam învoi de la înce- 
put... da, ţi-aş fi spus că e inutilă toată comedia asta 
cu reparatul cîrmei, cu „legalizarea”, cu romanii şi 
statuile, cu arta scufundării şi cu alte porcării de-ale 
tale. Nu era nevoie de băiat. Îți spuneam unde, luai, şi 
ne învoiam... Păcat că nu m-ai întrebat chiar atunci, 
în noaptea cînd ai venit dezbrăcat la mine. Se uită 
iscoditor la Mişu, dar acesta nu protestă, recunoscînd 
astfel tacit că bănuiala lui era adevărată. Te-aş fi 
informat cu plăcere că ceea ce cauţi se află la loc 
sigur. N-ai vrut să ne înțelegem... Decit să-mi fi făcut 
acel rechizitoriu neghiob, mai bine... Atunci poate că 
ai fi aflat şi te-aş fi ajutat; acum nu, pentru că eşti om 
de neînțeles... 

— Şacalule! Eşti un blestemat de şacal! exclamă 
Mişu, înăbuşit. Apoi reluă sarcastic, dar stăpiînit: 
Foarte bine, băiatule! Să reconstituim. Te-ai folosit de 
explozie ca să furi... Şi te-ai pus la adăpost... 

— Sau mi s-a dat o misiune... 

— Ai fost mîna dreaptă a Şacalului! Ai smuls tu 
însuți... 

Karl îl întrerupse din nou: 

— Am scăpat de la moarte printr-o minune, acesta 
e adevărul. De aceea am dorit să fac dreptate. Ceea ce 
aparține morților e în mormînt, aşa cum se cuvine... Şi 


dacă mi-ai fi spus limpede, atunci, ce te interesează, 
dacă mi-ai fi pus în noaptea aceea doar o singură 
întrebare... 

Nu mai putu urma. Aproape în mijlocul fluviului 
țişni în soare, ca o mică rachetă cenușie, cineva care 
nu putea fi decît Nico. 

— Uite-l! exclamă Karl cu o tresărire în voce. Ne 
trădează cu neghiobia lui. Trage la fringhie! Poate fi 
văzut. Trage o dată! Şi repede! 

Mişu se execută, deşi îşi dădu seama abia după 
aceea că de fapt Karl începuse să comande. Bombăni 
ceva, apoi trase de fringhie repezit, pină ce Nico 
dispăru din nou. 

— Ce idee nefericită să bagi un copil într-o chestiu- 
ne serioasă! Mă mir că nu te-ai gindit la asta... 
Trebuia să renunţ deocamdată, din clipa cînd am dat 
de el... 

Nervii de comandant ai lui Mişu însă nu mai pu- 
teau suporta aerele lui Karl. Se răsuci furios spre 
acesta, care totuşi continua să-i dea dispoziţii: „Trage 
de fringhie, băiatule” Îi imita foarte bine tonul de 
bunăvoință jignitoare. „Să nu ne facă Nico vreun 
pocinog. Adună frumos frînghia, poate să mai fie 
nevoie...” 

Mişu îşi aduse aminte de discuţia începută şi ne- 
terminată. O reluă: 

— Pe noi — îi înțeleg alături de mine pe cei care m- 
au trimis aici — ne interesează foarte mult caseta. În 


definitiv eşti obligat față de capul de şacal pe care ţi l- 
am adus, şi o nesupunere în acest caz, ştii ce-ar putea 
aduce... 

— Nu mă mai amenința, că e inutil. Cînd mi s-a 
spus că va veni cineva, nu mi s-a spus şi în ce scop. 
Dacă în noaptea aceea am fi vorbit despre casetă... 

Mişu îl întrerupse nervos: 

— Ştiu, ştiu, nu mai e nevoie să repeți. Trebuie să 
vedem care e situația creată acum. După cîte am 
înțeles, caseta ai îngropat-o. Din motive de „dreptate 
creştinească” (7!) Vrei să „răscumperi” greşelile tale şi 
ale altora. Te priveşte. Dar în casetă mai erau şi alte 
lucruri decît rămăşiţele pămînteşti ale unor victime. Pe 
noi acele lucruri ne interesează. Îmi arăţi locul, sau 
dezgropi singur caseta şi ne dai hirtiile... 

Nu putu să continue ideea pînă la capăt, pentru că 
Nico tocmai ieşea din apă şi Karl se duse să-l ajute să 
urce pe mal. 

— Ce-a fost asta, Nico!? se răsti Karl la el, de cum îi 
scoase casca de pe cap. De ce ai ieşit în larg, cînd ştiai 
că nu e voie? 

— M-am speriat, murmură băiatul, intimidat de 
acest Karl autoritar, care începea să semene cu Mişu. 
M-am speriat, repetă nesigur, privind întrebător, cînd 
la Karl, cînd la Mişu, care încolăcea fringhia udă. 

— Povesteşte! îi porunci acesta. 

— Am văzut ceva care... 


— Care, ce? Hai, Nico, mai repede; nu avem timp de 
pierdut. 

— Care îmi făcea semne să nu merg mai departe. 

— Cine îți făcea semne? reveni Mişu la tonul lui 
obişnuit. 

Karl îl ascultă iar ca altă dată, zimbind duios băia- 
tului care povestea cum îi ieşise înainte o arătare — n- 
ar fi ştiut să precizeze ce anume era — poate un moş 
cu plete lungi, în orice caz o arătare, făcîndu-i semne 
să nu mai înainteze, să se oprească şi să se întoarcă, 
pentru că altfel va fi vai de el! 

Îi puse mîna pe umăr, spunîndu-i cu blindeţe: 

— Păcat că nu ne-ai adus şi nouă o sirenă, un 
moşneag ceva... 

Mişu tresări, privindu-l pătrunzător pe Karl, care 
sub ochii lui îşi schimbase de cîteva ori înfăţişarea: 
fusese lup, vulpe, devorator de cadavre mici... Oamenii 
Şacalului! Nişte animale de pradă! 

Karl se apropie de el, şoptindu-i cu înţeles: 

— Ai văzut? lată unde ajungi, folosind copii cu 
mintea plină de basme. Pentru el, totul e joacă... 

Logic ar fi fost să se întoarcă. Timpul nu stătea pe 
loc. Lui Mişu nu-i convenea că în momentul de față 
inițiativa era în întregime în mîinile lui Karl. Siguranța 


în reuşita acțiunii suferise o lovitură grea. Karl nu se 
mai supunea comandanților lui... Era conştient că 
pentru el situația se complica într-un chip neplăcut. 
Cum va reuşi să smulgă de la Karl secretul ascunzăto- 
rii? Să mai aştepte să ia legătura cu superiorii lui? Dar 
planul fusese bine întocmit. Nu trebuia tocmai acum 
să-l scape din mînă. 

Departe de a renunța, el ținu sub o strictă suprave- 
ghere pe Karl care, în ciuda tuturor aşteptărilor, 
amîna plecarea. O amina fără nici un motiv vizibil. 

— De ce să ne grăbim? răspunse el la o întrebare a 
lui Mişu. Şi-i aduse aminte ironic: Doar între cer şi 
pămînt nu sîntem decît noi! E-aşa de plăcut aici. Nico 
pescuieşte liniştit, iar noi ne putem considera ca şi în 
vacanță! 

Pe Nico, în adevăr, îl condusese Karl însuşi ceva 
mai încolo, aproape de marginea de est a tufişului, 
îndemnîndu-l să pescuiască după pofta inimii. Îi 
dăduse, fireşte, undița aceea cu băț elastic de 
bambus, cu care îl ademenea. 

— De ce n-am simplifica noi totul? îi spuse încet 
Mişu. De băiat chiar că nu avem nevoie. Tu ai fi avut, 
dacă nu eram eu... Dar ţi s-au încurcat socotelile... 

— Ţi-am mai spus că de el să nu te atingi. Pe un fir 
de păr din capul lui n-ai voie să pui mîna. Dacă e 
vorba să fie cineva de prisos aici, nu el e acela... 

— Hei, tu! Subofițer! Ce vrei să spui? 


— Nu striga, nici nu vorbi prea tare. Nu e sănătos. 
Uite ce vreau să-ți propun. Am să-ți arăt locul unde e 
înhumată caseta. Eu mi-am îndeplinit o datorie de 
conştiinţă... 

— Haida-de! îl întrerupse zeflemitor Mişu, dar Karl 
nu-l luă în seamă; nici măcar o privire nu-i aruncă. 

— Pînă acum îmi doream să plec, să mă reîntorc în 
patrie... Dar mi se pare că e mai înțelept să aştept. Îţi 
arăt unde e caseta, dar te interesează cum faci. Mă 
laşi în pace. 

Purtaseră dialogul pe şoptite, aşa că nici un cuvînt 
nu tulbură pe Nico, nici măcar atunci cînd Mişu îşi 
cam ieşise din sărite. Aşezat turceşte pe mal, cu ochii 
la pluta care juca pe valurile mărunte, Nico aştepta. 
Soarele se răsfringea în miile de oglinjoare pe care le 
forma apa, luminînd gingaş tufişul tăcut. Purtind cu 
sine legende, noian de răsuflări omeneşti, chipuri şi 
promisiuni mirifice, Dunărea îl lua totdeauna cu sine. 
Clipocitul undelor mărunte în malul de pămînt părea 
că-i aduce un mesaj din depărtate adîncuri, un mesaj 
cîntat molcom, ca de nişte aezi nevăzuți. 

Ar fi vrut să fie el acela care să descopere corăbiile 
scufundate de lotri; să fie el acela care să repună la 
locul lor inițial acele minunate statui de marmură, de 
care-i amintise Mişu. Pe urmă să se ducă mai departe, 
mereu mai departe, călcînd cu paşi uriaşi pe urmele 
marelui său prieten fără odihnă, fluviul, care din 
depărtări de timp şi spațiu venea, şi în depărtări de 


timp şi spaţiu se ducea. Adincul apelor îl chema, 
dorindu-şi el să le descopere primul... întotdeauna 
primul! 

Îl trezi la realitate glasul lui Mişu. 

— Băiatule! Hei, Nico! Trezeşte-te! 

Întorcîndu-se repede, îl văzu pe omul cel roşcat 
aplecat asupra lui: 

— la dă-l încolo de pescuit, că am treabă cu tine. 
Am venit cu rost aici. Trebuie să terminăm... 

Pluta tocmai se agita, semn că vreun peşte îi dădea 
tircoale, sau mugşca chiar din momeală, dar Mişu zvirli 
bățul în apă. 

— Sus, cînd îți spun! îi şopti iute. Nu avem vreme 
de pierdut. Te duci acum la fund şi cauţi un şlep 
scufundat. Ia-ți costumul imediat... 

În vreme ce Mişu îi dădea explicaţii rapide, Nico 
izbuti să vadă pe Karl trîntit la pămînt şi legat fedeleş. 

— Nu vreau să mă duc, îşi încercă el puterea de 
rezistență, dind în acelaşi timp ascultare expresiei 
crîncene din ochii lui Karl, ieşiţi în orbite. 

— Nico, îi vorbi atunci Mişu. Nu ți se întîmplă 
nimic, dacă te duci şi faci cum îţi spun. Ticălosul de 
colo nu poate fi lăsat singur. Trebuie să ne grăbim. 
Du-te! N-am încotro. 

— Dezleagă-l pe Karl! spuse Nico dîrz, deşi îi venea 
să plingă. 

— Nico, tu eşti un băiat bun. Mi-e drag de tine şi 
vreau să cred că înveţi bine la şcoală. Ai un viitor mare 


în față. Dacă mi-ai da acum ajutor, am să fac totul 
pentru tine. 

Mişu îi vorbea cu căldură, cu glasul scăzut, un glas 
schimbat, care îl ului pe Nico, pătrunzindu-l ca un 
fior. Totuşi clătină din cap. Mişu îi arătă revolverul şi 
îl întrebă dacă ştie ce e. Ştia. 

— Atunci e simplu. Viaţa lui Karl e în mîinile tale! 
Ai să găseşti un şlep, şi n-ai să faci altceva, decit ai să 
treci fringhia, te priveşte cum, ca să laşi drumul 
marcat pînă la mal. Înţelegi? Să ştii că sînt un om care 
nu obişnuieşte să glumească cu lucrurile serioase. Nu 
ai voie să faci nimic altceva, decît ce ţi-am spus. Totul 
repede, mă înţelegi? Du-te! 

Nico îşi dădu drumul, ca ameţit. Nu mai pricepea 
nimic. 

Înotînd în adîncuri, înţelegea că nu avea altă cale 
decit să joace aşa cum îi cînta Mişu, deşi ochii lui Karl 
îl îndemnau să nu se supună... 

Nico înota spre lumea albastră a visurilor lui, pen- 
tru prima dată cu lacrimi în ochi şi cu teama în suflet. 
Ce usturimi simţea, ori de cite ori clipea! Acum nu mai 
avea nici o scăpare. Era legat de Mişu prin frînghia 
subțire şi rezistentă şi, mai mult decit atita, prin 


amenințarea aceea îngrozitoare: „Viaţa lui Karl e în 
mîinile tale”. 

Apropiind de ochi mîinile care se transformaseră în 
înotătoare, băiatul le privi îngrijorat. Într-adevăr, 
trebuia să se grăbească. Unica lor şansă ar fi fost să 
găsească acel şlep. Sau altul. Îi trecu prin minte să 
revină la suprafață cu vreo minciună. Poate că vor 
scăpa în felul acesta de amenințările lui Mişu. Şi dacă 
nu vor scăpa? 

De cîteva minute înota paralel cu fundul ondulat şi 
accidentat al fluviului. Începu să se grăbească. Uneori 
era silit să se abată din drum, pentru că îi apăreau 
mereu în cale tot felul de umbre, chiar şi mişcătoare, 
care parcă necontenit îi cereau ceva, sau îi spuneau: 
„Nu, nu, pe aicea nu se trece!” Nico ştia că sînt plante, 
rădăcini, sau cine ştie ce alte obiecte cufundate adînc 
în ape, mutate încetul cu încetul de curent — şi cu 
toate acestea tot se temea. Domnea o lumină cenuşie, 
obosită, uneori pilpiitoare. 

Dacă nu va găsi nimic? Îl va crede Mişu cînd îi va 
spune? Doar îi dăduse direcţia în care să caute şi, 
judecînd după poziţia frînghiei care îl lega de mal, se 
afla pe drumul cel bun. Şi totuşi, nu se vedea nimic 
deosebit. Aceleaşi umbre diforme care îi apăreau în 
cale şi dispăreau pe neaşteptate. O singură siluetă 
întunecată se arătă de neclintit în drumul lui. Inima 
încetă o clipă să-i bată. Ceea ce vedea semăna aşa de 
bine cu partea dinainte a unui şlep! Numai că prova 


aducea mai degrabă cu un bot de balenă, îndreptat 
hrăpăreț spre suprafața apei. 

O gaură plină cu nisip indica locul exploziei. Partea 
din spate a şlepului se aşezase pe fund, aproape în 
poziție normală. Plante, rădăcini şi tot felul de alte 
lucruri elastice se legănau într-una şi într-o parte şi în 
alta, ca nişte aripioare, sau ca picioarele neverosimil 
subdimensionate ale unui miriapod greoi, ce înainta 
trudnic în susul apei. Senzaţia de înaintare era cu atît 
mai reală, cu cît curentul îl împingea pe Nico încetişor 
pe deasupra punţii încremenite, pe care se mai 
zăreau, inutile, trupurile lungi şi subțiri ale unor 
tunuri încremenite pe vecie. Spre pupa se vedea, de 
asemenea, cabina şlepului. Pe aici, pe undeva, avea 
datoria să caute un cârlig sau un loc potrivit prin care 
să treacă fringhia, marcînd astfel drumul spre şlepul 
scufundat. 

În partea aceasta nu se observau efecte ale explozi- 
ei. Dimpotrivă, uşa şi obloanele închise ale ferestrelor 
erau intacte. Ar fi vrut totuşi să arunce o privire 
înăuntru, dar uşa nu cedă. Era complet înțepenită, 
deşi ivărul negru se mişca uşor, de parcă se umbla în 
permanenţă la el. Încercă apoi ferestrele mici. Nici un 
oblon nu voi să cedeze. Erau închise pe dinăuntru. 
Nico cunoştea sistemul lor de fixare, dar aceasta îl 
ajuta prea puţin. Poate că un pic de forță i-ar fi fost de 
mai mult folos. Mai cu seamă că unul dintre obloane îi 
păru dispus să cedeze. 


Dar dacă se supără Mişu? „Nu ai voie să faci nimic 
altceva decît ce ţi-am spus!” Ei şi! N-are decit! Îşi 
încordă puterile asupra oblonului care i se păru mai 
şubred. Îşi rezemă picioarele de peretele cabinei şi 
trase cu nădejde. Totul era ca un cîrlig sau o balama 
să iasă de la loc. Simţindu-se proiectat îndărăt, 
înțelese că a reuşit. Reveni înotînd şi aprinse mica 
lanternă pe care o purtase prinsă pină atunci de 
centură. Înăuntru era întuneric. Fascicolul de lumină 
îi arăta geamul spart de presiunea apei, după scufun- 
dare şi... Tresărirea violentă care urmă îl făcu să se 
ferească brusc în lături. Îşi puse în fața obrazului 
cotul îndoit, ca un scut. 

Nu veni însă nici o lovitură, şi nimic altceva nu se 
petrecu; aceeaşi linişte deplină rămase stăpînă. În 
răstimp însă avu răgazul să judece. Ceea ce văzuse nu 
putea fi în viață: ochii holbaţi imens asupra lui, fața 
umflată, cu buzele mult ieşite în afară, nu puteau fi 
decît ale unui mort. Da, dar „mortul” mişcase, îi 
făcuse semn negativ cu capul: „Nu! Nu!” Se clătinase, 
parcă intenționind să vină şi să-i închidă fereastra în 
nas. Dar cîte nu se mişcau în jur, sub influența 
curenților subacvatici! Nico încercă să se liniştească. 
De la oarecare distanță îndreptă din nou fascicolul de 
lumină al lanternei spre fereastra păzită atit de 
criîncen. 

Nu se înşelase: în cabină era cineva. Acum se vedea 
din profil, parcă între timp se întorsese spre interior. 


Nico cunoştea multe legende şi poveşti, le şi credea 
uneori, văzuse oameni înecaţi, şi chiar încercase să-i 
readucă la viață pe unii. Ştia că dacă cineva stă mai 
multă vreme sub apă nu mai poate fi reanimat cu nici 
un chip. 

Rațiunea învingea spaima. La urma urmei ce avea 
el de făcut? Doar să treacă fringhia printr-un cârlig. Cît 
se poate de simplu. Întrebarea era dacă nu cumva 
Karl avea şi el vreun interes aici, în cabina aceasta a 
morții. 

Nu era de datoria lui să cerceteze mai îndeaproape? 

Înfrîngîndu-şi acum sila, mai mult decît spaima, se 
apropie de geam şi lumină interiorul cabinei. Îl cercetă 
pe înecat mai atent. Era un militar. Pe trupul umflat 
de apă uniforma încă se mai ţinea, doar plesnită pe 
ici, pe colo. Se vedeau în schimb foarte bine petlițele 
negre, pe care străluceau fulgerele încremenite ale 
celor doi S, indicînd profesia morții. Nico ştia destule 
despre SS-işti! Deci Mişu avea legături cu ei? Ce 
interes urmărea? Vedea cadavrul umflat, legănindu-se 
ca o păpuşă nătîngă, purtîind încă la centură teaca 
grea a unui pistol de război. 

În frunte avea o gaură mică, rotundă. Atîta doar: o 
mică gaură rotundă. Iar în rest, cabina părea răvăşită; 
tot ce apa putuse umfla era umflat la maximum, şi tot 
ce putea pluti plutea la diferite înălțimi şi în diferite 
poziții. Toată chestiunea era să aibă curajul să 
pătrundă înăuntru şi să caute printre toate aceste 


lucruri, învîrtite de curent în jurul cadavrului, care 
mereu se clătina şi se răsucea fără noimă. Poate 
dezlega taina, poate îşi lămurea în chipul acesta atitea 
nedumeriri. 

N-ar fi fost mai simplu să agațe fringhia de un cîrlig 
şi să se întoarcă? Îşi aduse aminte de ochii lui Karl, 
care în ultimul moment parcă ar fi vrut să-i spună 
ceva. Nico nu mai stătu pe gînduri. 

Încălecă geamul. Pătrunse înăuntru, cu o mişcare 
cam prea largă, ceea ce făcu să se depărteze cadavrul 
spre peretele opus. Porni să lumineze cotloanele din 
partea rămasă liberă. În cuşetă se umfla salteaua de 
lînă. Vîri mîna în spațiul de dedesubt. 

Nu pierdea, fireşte, din ochi, mişcările cadavrului, 
care acum avea o tendință de apropiere de geam. 
Încercă să-l împingă, creînd un curent de apă 
potrivnic. Rezultatul fu că SS-istul o luă spre el. Căută 
să se dea la o parte, ajungind la celălalt perete. Dar 
constată că fringhia care-l lega de mal se încurcase în 
picioarele din care o cizmă se desprinse fantomatic, 
îngrozindu-l din nou. 

Înțelese că va trebui să descurce frînghia din pi- 
cioarele mortului... 

Îndată ce Nico reveni la suprafață, îi găsi pe ceilalți 
într-o încordare tăcută. 

Mişu ceruse încă o dată lui Karl să se scufunde, 
după întoarcerea băiatului. „Nici mort!” îşi înăbuşise 
acesta urletul, care-l sugrumase parcă. 

Mişu nu putea risca să-l lase pe mal şi să se ducă 
el sau să amine. Nu era timp de pierdut. Karl putea 
să-şi ia măsuri, să fugă. Îl amenințase cu pistolul, dar 
n-a reuşit să obțină nimic, nici aşa. Trebuia să se 
decidă. 

— Nico, zise el băiatului, cu vocea scăzută, rămii pe 
mal acum. Am să cobor eu. Tu să nu faci nici o 
mişcare. Nu-l asculta pe Karl. Ştiu că n-ai încredere în 
mine, dar ascultă-mă. Ai să pricepi mai tirziu. 

Nico îşi lăsă capul în pămînt. 

Fără să mai stea pe gînduri, Mişu se îndreptă spre 
costumul de scafandru, abia lepădat de Nico. Trupul 
lui atletic scînteie în ultimele raze ale soarelui. În 
centura de plumb, îmbrăcată în piele, îndesă într-o 
teacă pe măsură un cuțit scurt, de vinătoare, şi 
plonjă. 

— Dezleagă-mă! icni Karl. 

Nico nu făcu nici o mişcare. 


— Dezleagă-mă, nu pricepi? Doar îmi eşti prieten, 
se rugă el din nou. Ticălosul ăsta ne vrea răul. Are să 
te ucidă şi pe tine... Hai să fugim. 

Nico şovăi. Îl muncea gîndul: „Dacă Mişu, într- 
adevăr, e omul hitleristului ăla înecat? Ce punea la 
cale? Mai bine să scape şi să anunţe autoritățile...” 

Sigur, aşa va face. Zvîrli în apă, fără să mai stea în 
cumpănă, revolverele celor doi, şi începu să-l dezlege 
pe Karl. 

— Da, hai să plecăm, nene Karl. Să-l denunțăm! 
strigă nerăbdător. 

— Tu să taci! îl repezi deodată Karl. Nu trebuia să 
te duci să cauţi şlepul, şi nu trebuia să-l găseşti, dacă 
te-ai dus... 

— Dar bine, era vorba de viața ta! 

— Lasă-mă în pace! mai spuse Karl, privind spre 
apele Dunării, dar nu de-a dreptul, ci pe furiş, cu 
precauții, ca un şacal. 

În momentul următor făcu un salt fulgerător şi se 
aruncă în apă. 

Zadarnic mai strigă Nico după el: 

— Nu, nene Karl, nu! 

Karl intrase sub barcă. 

Mişu făcuse imprudența să nu se atingă de al 
doilea sac legat de fundul bărcii. Şi tocmai după acest 
obiect umbla acuma, tremurînd de nerăbdare, Karl. 
Din el scoase cel de al doilea costum de scufundător. 


Soarele îşi şi înfipsese primul colții de aur în cul- 
mea muntelui de dincolo de Dunăre. Deşi Nico îl mai 
strigă o dată pe Karl, acesta se făcu a nu-l auzi. Se 
cufundă binişor în undele care loveau malul... Nu mai 
făcuse niciodată scufundări. Privea cu multă grijă 
fiecare umbră dintre cele care se înmulțeau în jurul 
lui. Se ţinea de frînghie. Fumuriul albastru al 
adincurilor căpăta din ce în ce mai mult nuanțele 
cernelei. Karl stringea cu toată puterea în mină 
prăselele cuţitului pe care-l găsise în lăcaşul lui din 
centura de piele a costumului. 

Era fatal ca în curînd să-l întilnească pe Mişu, care 
revenea dezamăgit şi neplăcut impresionat de tot ce 
văzuse în şlepul descoperit de Nico. Creierul acestuia 
era muncit de presupuneri şi de planuri, pentru că 
nici o clipă nu renunțase la proiectul de a pune mîna 
pe caseta Şacalului. 

Deşi înainta fără grijă, avu totuşi un moment de 
şovăială. Observă, în jocul de umbre din fața lui, o 
siluetă care nu putea să fie decit a unui om. Atunci îşi 
aduse aminte de celălalt sac şi de primejdia pe care 
putea să i-o aducă. Înţelese că Nico fusese tras pe 
sfoară de Karl, şi-l eliberase. Bănuise de la început că 
e primejdios să-i lase pe mal, dar nu mai putea da 
înapoi. Era acolo, şi trebuia să ia caseta cu orice preț, 
să pună mina pe documente. 

Scoase din centură cuțitul scurt, care fulgeră palid 
în umbra din ce în ce mai albastră. 


Făcu imediat o mişcare în lături, ca să nu se lase 
surprins, ci să surprindă el. 

Dar şi celălalt era atent; îl văzu bine atacînd, şi 
astfel izbuti să se ferească de arma lui ucigaşă. Se 
răsuci pe spate. Îi veni lui Karl, apoi, în coastă. Dar 
Karl se repezi asupra lui ca un rechin. Cu o forță 
neaşteptată, Mişu se dădu mai la fund. Karl îl urmări. 

Mişcările bruşte ale luptei din adînc stirneau o 
volbură fină de nisip, care le îngreuna vederea. Mişu 
încerca să împingă lupta spre suprafața apei. În acest 
scop, loviturile sale erau mai mult îndreptate spre 
bretelele care susțineau bidonul cu oxigen al lui Karl. 
Acesta, la rîndul lui, ataca năprasnic. Stringiîndu-se ca 
un arc pe fundul solid al fluviului, el se destinse cu 
putere. Ţişni ca o viperă spre celălalt, spre inima lui, 
cu cuțitul întins, implacabil. 

În albastrul apei apăru o dîră mai întunecată. Mişu 
singera. Karl îl atinsese în regiunea pieptului, dar nu 
adînc. 

Deşi cele două forțe angajate în ciocnirea subacva- 
tică păreau să fie de aceeaşi putere, lupta părea totuşi 
inegală, din pricină că Mişu opunea un calm prudent 
furiei crescînde a lui Karl. 

Atitudinea lui Mişu se explica în felul următor: 
ajunsese la şlep, scotocise cabina şi nu găsise caseta 
— să fie acesta un semn că adversarul său, Karl, o 
îngropase totuşi, aşa după cum susținuse ultima 
dată? În acest caz, Mişu nu avea nici un interes să-l 


ucidă pe Karl. Karl însă avea toate motivele să termine 
cu Mişu, şi încă în cît mai scurt timp! De aceea se 
repezea cu cuțitul întins înainte, din ce în ce mai 
primejdios. Mişu nu se mulțumea numai să pareze; 
ataca şi el, dar fiecare mişcare a lui era subordonată 
țelului de a împinge bătălia spre mal şi spre suprafața 
apei. În ciuda usturimilor pe care i le dădea rana de la 
piept, el nu-şi pierdea luciditatea. Karl ataca dezlănțu- 
it, lăsîndu-se tras în cursa pe care i-o întindea Mişu. 
Mina lui înarmată devenea însă din ce în ce mai 
primejdioasă. 

Mişu, în schimb, lovea premeditat. Pe lingă faptul 
că îl atrăgea spre mal, urmărea totodată să taie 
cureluşele care țineau bidonul cu oxigen în spinarea 
lui Karl. Norocul lui Karl era că făcea mişcări prea 
dezordonate, aşa că lui Mişu îi venea greu să-şi atingă 
ținta cu precizia pe care o dorea. 

Karl îi urmărea cu asiduitate inima, numai inima, 
mai cu seamă inima. Făcu un ocol larg. Încerca mereu 
să-i vină lui Mişu în spate. 

Pe Mişu îl ajuta însă faptul că mai făcuse exerciții 
subacvatice; se putea mişca mai uşor, ceea ce îi 
permitea să scape de loviturile directe. Încerca tot felul 
de stratageme. De exemplu, se lăsă greu la fund, pînă 
ce picioarele i se înfundară în milul albiei, îşi adună 
trupul, după care se destinse, împingîndu-se puternic 
de solul tare. Karl tocmai venea pe la spate. Ţişnind 
spre el, Mişu îl lovi cu capul în bărbie. Fu ca o lovitură 


de box. Karl, ameţit, se retrase. Mişu şi-ar fi putut 
fructifica lovitura, dar constată că i se îngreuna 
respirația. Nu înţelese de la început de ce. Îşi pipăi 
rana de la piept, dar în afară de usturimi şi împunsă- 
turi dureroase nu simți nimic altceva. Ce se întîmpla 
cu el? 

Nu avu timp să reflecteze prea mult la situaţia lui, 
căci Karl îl atacă iarăşi. 

De pe mal, Nico încerca să înţeleagă ce se întîmpla 
sub suprafața de un luciu mat al Dunării, peste care 
lumina zilei se prelingea. Îşi închipuia ciocnirea cruntă 
dintre cei doi, şi tare ar fi vrut să ştie unde avusese loc 
întîlnirea dintre ei. Poate chiar lingă cabina şlepului 
scufundat, în prezența acelui martor mut pentru 
totdeauna, cadavrul SS-istului mort de mult? 

Pentru că nu putea interveni nicicum, juca tontoro- 
iul pe mal, ca şi cînd l-ar fi cuprins frigul; era însă 
numai din pricina nerăbdării şi zbuciumului dacă 
făcuse bine ceea ce făcuse. Îi veni în minte să-şi 
arunce hainele de pe el. Rămase doar în costumul de 
baie, gata pregătit să sară în apă, dacă va fi nevoie. 

Soarele, care se ridica peste bariera înaltă a munți- 
lor de la apus, parcă trăgea după sine, ca pe-o trenă 
nevăzută, căldura. 


Mişu respira din ce în ce mai greu, luptindu-se pe 
de o parte cu furia dezlănţuită a lui Karl, şi pe de altă 
parte cu temerile sale: dacă i se va termina aerul? 

Karl îi era superior acum şi din acest punct de 
vedere. Înţelegînd însă că nu-i mai rămînea mult timp 
ca să reziste, Mişu îşi înteți atacurile. Reugşi să taie 
una din bretelele de la bidonul lui Karl, dar cu asta 
treaba era făcută abia pe jumătate. Karl îi înțelese 
tactica şi se repezi fulgerător asupra adversarului său. 
Mişu abia izbuti să se ferească din cale. Cuţitul îi 
trecu pe lingă umăr. 

Dar imediat apoi avu întreaga spinare a lui Karl în 
față, fără apărare. Ar fi putut înfige cuțitul pînă în 
prăsele. Într-o situație asemănătoare, Karl n-ar fi 
şovăit nici o clipă; el însă căută numai cureaua 
cealaltă a bidonului. Ar fi reuşit poate, dacă celălalt, 
dindu-şi seama de primejdie, nu s-ar fi răsucit brusc, 
punîindu-l din nou în bătaia cuţitului. 

Mişu abia mai putea vedea. Îl făcu atent doar scli- 
pirea stinsă a lamei îndreptată spre pieptul lui. 

Nu mai avea aer! 

Trebuia să ajungă neapărat sus. Înotă cu gesturi 
desperate, să iasă din zona primejdioasă. Ţişni apoi 
spre lumină. Lumina aproape că-l orbi. Îşi smulse 
casca de pe cap, adunînd aer mult, cu gura lacomă, 
larg deschisă. Se cufundă imediat, căci pericolul de 
dedesubt se făcuse dublu. Karl l-ar fi putut spinteca 
foarte uşor şi foarte simplu. 


Într-adevăr, chiar venea spre el cu cuțitul întins. 
Nu mai avea casca acum, şi nimic altceva nu-i mai 
stătea în puteri lui Mişu, decît să se bazeze pe propria 
rezistență a plămiînilor lui. Ținea ochii larg deschişi, 
chinuit de dureri ascuţite în globurile ochilor. Avea 
grijă să nu se cufunde prea tare, ci doar atît cît să se 
apere de loviturile mortale pe care i le pregătea Karl. 
Respingindu-l, înota fulgerător spre aer, se reîntorcea 
şi, în acest efort, atacat din ce în ce mai rapid, simți 
că-şi pierde din mînă arma. 

Karl căuta acum să-l tragă tot mai adînc. 

Se repezea din ce în ce mai decis să-l ucidă, şi Mişu 
înțelese că era pierdut. Creierul i se făcuse tot mai 
greu. Privirea nu mai avea putere. Nu-şi mai putea 
stăpîni nervii şi, ieşind încă o dată la suprafață, lansă, 
cit îl mai lăsară puterile, un strigăt prelung de ajutor. 
Un singur sunet pluti pe Dunăre şi se sparse de 
stîncile încremenite şi de munții din jur. 

De cum îl văzuse prima dată, Nico sărise în apă. 
Acum înota cu o putere de care niciodată nu se 
crezuse în stare. Cu toate acestea i se părea că se 
apropie extraordinar de încet de locul unde se dădea 
lupta între stihii. Capul roşcovan al lui Mişu dispăruse 
sub apă. Sunetul acela sinistru, pe care-l scosese din 
gitlejul uscat, se topise de mult, ca un abur. Unde 
trebuia să ajungă? În jur, fața mişcătoare a apelor se 
legăna pustie. Nici un semn, nici un indiciu. Întorcînd 
privirea spre mal, încercă să se orienteze. Dar privirea 


străbătea destul de greu prin fumegările albăstrii, 
tulburate de luptă. Încremenirea naturii înconjurătoa- 
re părea definitivă, ca şi cînd ar fi ajuns într-un alt 
timp, cu totul necunoscut şi misterios... 

Nico făcu un salt scurt, cufundindu-se chiar în 
clipa cînd un zvicnet uşor al apelor îl atinse. Înaintă 
cu ochii deschişi, primind în obraji o mişcare de 
curenți subacvatici. 

Se cufundase în clipa cînd Mişu, adunîndu-şi re- 
zervele de forță, reuşise să mai iasă o dată la suprafa- 
tă. Cînd căscă gura trăgind cu sete, nu mai era sigur 
dacă adună aer sau apă. 

Nico zări prin orizontul opac de sub apă foarfecele 
unor picioare care băteau dezarticulat şi totodată un 
trup ca de ţipar care se repezea înainte... 

Revenind sub apă, Mişu îşi dădu seama că avea 
acum doi adversari. Ar fi vrut să facă un semn către 
Nico, dar Karl se apropia cu cuțitul în mină. Nu avea 
altceva de făcut decît să se ferească. Cu un spasm 
supraomenesc se dădu pe spate, înotînd apoi cu capul 
în jos, spre adînc. Simțind pămîntul sub picioare, se 
adună ca un arc şi-şi făcu vînt. Urechile începuseră 
să-i zviîcnească rar, dureros. În curînd va fi la suprafa- 
tă. Va putea lua iarăşi aer. Se înălța cu viteză. 

Lovitura pe care o simţi în moalele capului fu amor- 
tizată de presiunea apei. Dar îşi dădea seama că 
împinge pe cineva în sus. De cum ajunse la suprafață 
se feri cu repeziciune. La cîțiva metri de el se afla Karl. 


Îi vedea ochii injectaţi, plini de ură, în dosul sticlelor 
rotunde ale vizorilor. Era convins că se va repezi din 
nou asupra lui. Acum va veni lovitura mortală. Mişu 
aproape că se resemnase să o primească... Doar o 
clipă; în următoarea clipă se revoltă atit de puternic, 
încît fu gata să se repeadă din nou asupra lui Karl. 

Atunci însă îşi dădu seama că între ei se afla Nico. 
În secunda următoare observă că nici Karl nu mai 
avea în miîini cuțitul. Şi abia pe urmă pricepu că Nico 
le spunea repede ceva... 

Aşteptau pe mal. Karl dăduse costumul de scufun- 
dător lui Nico, care se dusese din nou în adincul 
apelor, după casetă. Povestirea lui îi uluise, deşi nu 
avuseseră vreme să o judece cu de-amănuntul. 
Contrar dispozițiilor date de Mişu, băiatul scotocise 
cabina Şacalului, găsise caseta şi, bănuind că ea e 
motivul disensiunilor dintre Karl şi Mişu, o luase şi o 
ascunsese în altă parte. 

Cum trecuse atîta vreme de cînd porniseră expedi- 
ţia, Mişu hotărise să-l trimită pe băiat după casetă. Nu 
mai avea ce face. 

Fireşte, Karl redevenise drăgăstos şi atent față de 
Nico, dar Mişu nu putea încă să intervină, să dea nici 


o explicaţie. Trebuia să-l supravegheze pe Karl, care 
era din ce în ce mai primejdios. 

Se reflecta pe ape o lumină albăstrie, ireală parcă în 
stare să încălzească şi o inimă de piatră. Dar cei doi de 
pe mal nu aveau ochi s-o vadă şi sensibilitatea să o 
primească. Ei se pîndeau reciproc, plănuind cum să se 
extermine unul pe celălalt în timpul foarte scurt, de 
citeva minute numai cît urma să lipsească băiatul 
dintre ei. 

Abia se şterseseră, deci, de pe fața apei cercurile 
lăsate de scufundarea lui Nico, şi Karl, cu un salt 
scurt, apucă una din vislele bărcii, repezindu-se 
asupra lui Mişu. Alte arme nici nu mai erau, căci atit 
revolverele cît şi cuţitele zăceau pe fundul fluviului; 
Mişu însă nu avea nici măcar o vislă, aşa cum avea 
Karl. Era nevoit să se bată cu mîinile goale. În primul 
rînd trebuia să se apere de loviturile pe care Karl le 
împărțea cu repeziciune; visla făcea aerul să vijiie. Lui 
Mişu îi trebuia multă agilitate, ca să se ferească de 
arma primejdioasă care se abătea asupra lui. 

Însă, oricît de abil reuşi să pareze prima serie de 
lovituri, cediînd terenul pas cu pas, era logic că în 
acest fel nu va putea rezista multă vreme. Afară de 
asta, Mişu nu era omul care să se lase cu una, cu 
două. 

Împiedicîndu-se de un bolovan, el căzu pe spate. Se 
răsuci imediat ca un şarpe, căci Karl dădea năvală. 


Izbind cu sete, acesta simţi lemnul vislei vibrindu-i 
între degete ca o vergea de oțel. 

În clipa următoare o simţi mai uşoară. Şi pînă să-şi 
dea seama ce se întîmplase (îl omorise pe Mişu sau îl 
rănise numai?) se pomeni în ochi cu un pumn de 
nisip. Lovit în umăr, Mişu avusese prezența de spirit 
să se apere astfel. Apoi luase inițiativa. Adună cu 
repeziciune partea din visla ruptă şi căzută pe jos, 
parind imediat o nouă lovitură. Orbit, Karl învîrtea 
nebuneşte în jurul său capătul de lemn care-i mai 
rămăsese. 

Arma lui devenise acum mai primejdioasă, pentru 
că ruptura lemnului se isprăvea într-un vîrf ascuţit, 
aproape ca de lance. Ghinionul lui că nu vedea încă 
decit tot ca prin ceaţă. Nu-şi dădu astfel seama de 
avantajul armei sale şi de faptul că celălalt nu se 
putea bate decît cu o mînă. Cealaltă îi era imobilizată. 
În acelaşi timp, mişcările lui dezordonate îl sleiau. 
Totuşi, ideea că în curînd caseta va fi a lui, îi insufla 
puteri noi. 

Acum, Mişu dorea să termine cu Karl cît mai repe- 
de; în orice caz, înainte de a reveni la suprafață Nico. 
Poate că văzîndu-l pe Karl încleştat într-o nouă luptă, 
va arunca pentru totdeauna în valuri prețioasa casetă. 
Gindul îi dădea forțe nebănuite — şi ca să lovească în 
continuare, şi ca să-şi înfringă durerea umărului lovit. 
Îl pîndea pe Karl din ce în ce mai conştient că trebuie 
să-l lovească decisiv. 


— Aşa, Nico, acum o să stai liniştit, să mă asculți. 

— Nu vreau. Eşti un om rău. Ce ai avut cu Karl? Ce 
te leagă de hitleristul ăla din şlep? 

— Ascultă-mă, Nico, şi judecă pe urmă. O vezi? 
urmă Mişu şi-i arătă caseta. lată ce păzea Karl. Karl e 
omul hitleriştilor, nu eu. Într-adevăr, cu totul 
întimplător el a lipsit de pe şlepul Şacalului, cînd 
acesta s-a scufundat. Dar el cunoştea taina casetei, şi 
de aceea nu l-a răbdat inima să se retragă mai departe 
de convoiul de şlepuri hitleriste. A rămas aici, cu acte 
false, să pună mina pe ea. Pe documente şi bijuterii. 
În planurile lui nebuneşti, de a ajunge la şlepul 
scufundat, a mizat şi pe tine, pe pasiunea ta pentru 
înot şi scufundări spectaculoase. Te antrena în acest 
scop, lăudiîndu-te şi făcîind-o pe sentimentalul. Se 
poate totuşi ca în el să fi tresărit şi unele simțăminte 
umane, totuşi nici o clipă nu şi-a pierdut din vedere 
țelul. De asta trebuie să fim siguri! 

Mişu privi îngîndurat caseta, pe care n-o deschisese 
nimeni încă. 

— Se găseşte aici, continuă cu alt ton, sinteza 
dintre violența oarbă a unui război nesăbuit şi nedrept 
şi lăcomia de cea mai joasă speță. Tot ce e aici, nu e 
doar aurul pe care-l rivnea Karl, ci rămăşiţele triste ale 
unor victime, ale unor cadavre jefuite de nişte şacali 


înfiorători, de fasciştii care ne-au cotropit şi nouă țara. 
Nu, Nico, n-am să-ți arăt ce e înăuntru. Ochii tăi să 
rămînă limpezi pentru totdeauna! Acum, despre Mişu. 
lată ce s-a întîmplat pe şlep în ziua exploziei: Mişu a 
venit la cel care era supranumit Şacalul. Îţi mai 
aminteşti de gaura din fruntea Şacalului? 

Nico revăzu fantoma sinistră din cabina de sub ape. 
Făcu un semn afirmativ cu capul. 

Arătind spre casetă, cel care fusese pînă atunci 
„Mişu” continuă: 

— Mişu nu ştia nimic de aur. El trebuia să preia 
nişte documente de spionaj. Înţelegi? Dar Şacalul îşi 
apăra aurul. Mişu l-a ameninţat cu revolverul. Şacalul 
i-a arătat butonul care putea să arunce totul în aer. 
Atunci, Mişu l-a împuşcat. Muribundul, fie că şi-a 
adunat ultimele puteri, fie că a căzut pe buton, fapt 
este că Mişu a văzut ce se întimplă şi a mai avut doar 
timpul să sară înainte de explozie. El umbla după 
actele acelea, trimis de tovarăşii lui... Se dădeau 
luptele de eliberare, şi Mişu era printre cei mai de 
încredere oameni ai noştri. 

Nico îl privea cu ochi mari, întrebători, pe „Mişu”. 

— Fireşte că toate astea le ştiu de la Mişu însuşi, 
urmă omul; cu el am făcut un „schimb de experiență”, 
după ce l-a vizitat pe Karl noaptea, în chip de fantomă. 
Am venit în locul lui. 

— Atunci, cine eşti? întrebă gîtuit Nico. 


Zimbind cu blindețe, „Mişu” spuse în loc de răs- 
puns: 

— Greu îi vine unui om să se prefacă, şi încă în 
chipul ăsta. Te rog să mă scuzi pentru tot ce ţi-am 
făcut zilnic. Am vrut să te îndepărtez. Nu-s pentru 
copii treburile astea. Ba m-ai şi încurcat!... Dar Karl — 
şacalul ăsta prefăcut — te ademenise, să te folosească 
el cumva, să-i aduci caseta, să ne-o ia înainte, să fugă. 
Şi n-am mai avut încotro. Oricum, pînă la urmă, fără 
să ştii, tot m-ai ajutat să pun mîna pe casetă. 

— Nu, nu-i adevărat. Mai mult ţi-am pus piedici, n- 
am ştiut, făcu Nico ruşinat. Dumneata ai vrut să mă 
aperi, şi eu... Dar de ce a trebuit toată povestea asta? 
De ce nu l-aţi prins pe Karl... Puteaţi afla de la el, şi 
ați fi luat caseta, fără să-ți pui capul în primejdie. 

Omul zimbi: 

— Eşti încă un copil. Nici mort, Karl n-ar fi destăi- 
nuit nimic. Pentru el ar fi fost totuna ce i se întîmpla, 
dacă era dezvăluit de noi. De asta a trebuit să mă dau 
drept unul dintre superiorii lui, şi să forțez lucrurile în 
felul acesta. Ăştia nu se dau în lături de la nimic. Mai 
ales cînd sînt încolțiți. Ai învăţat şi tu şi-oi fi auzit de 
la părinţi destule. 

— Da, ştiu, răspunse Nico, cu ochii sclipindu-i încă 
de emoție. Asta era deci una din comorile ascunse în 
adincurile Dunării, despre care vorbeai... caseta. 

Tăcu un moment, furat de gînduri, apoi se lumină 
deodată: 


— Dar povestea cu statuile acelea e tot adevărată? 

— E o legendă, băiatule; cine ştie? Atitea comori 
ascunde Dunărea, că ar merita, zău, să se ocupe 
cineva de ele. Poate vei fi tu acela... Eu în nici un caz, 
pentru că am alte treburi... 

Şi Nico privea lung Dunărea pe care alunecau 
pilpiiri de lumină. Dunărea se cufundase în linişte. 

